cyanic-selkie/wikianc huggingface dataset:
Աբստրակտ ֆաբրիկա (նախագծման ձևանմուշ)
Աբստրակտ ֆաբրիկա նախագծման ձևանմուշը իրենից ներկայացնում է առանձին ֆաբրիկաների ինկապսուլյացայի մեթոդ, որտեղ վերոհիշյալ ֆաբրիկաներն ունեն ընդհանուր թեմատիկա՝ առանց իրենց կոնկրետ դասերը մատնանշելու ։ Սովորական օգտագործման դեպքում ծրագրային ապահովումը ստեղծում է աբստրակտ ֆաբրիկայի կոնկրետ իրականացում, իսկ այնուհետև ընդհանուր ինտերֆեյս է օգտագործում կոնկրետ օբյեկտների ստեղծման համար, որոնք որ հանդիսանում են թեմայի մաս։ Հայցողը (client) չգիտե, թե ինչ կոնկրետ օբյեկտներ է ստանում ամեն մի ներքին ֆաբրիկայից, քանի որ նա իր ապրանքները (products) ստեղծելու համար օգտագործում է ընդհանուր ինտերֆեյս ։ Մոդելն առանձնացնում է իրականացման մանրամասները օբյեկտների բազմությունից և հիմնվում է օբյեկտի կոմպոզիցիայի վրա, որտեղ օբյեկտի ստեղծումը իրականացվում է ֆաբրիկայի ինտերֆեյսի մեթոդներով ։
Որպես Աբստրակտ ֆաբրիկայի նմւոշ կարող է հանդիսանալ  դասը, որն ինտերֆեյսներ է ապահովում մի շարք արգասիքներ (product) (օրինակ   և  ) ստեղծելու համար։ Այս համակարգը կունենա ցանակացած քանակության   դասերի տարբերակներ, որպիսիք են   կամ , որոնցից ամեն մեկն ունի   և   իրականացումներ, որպեսզի ստեղծի համապատասխանաբար   կամ   օբյեկտներ։ Այս արգասիքներից յուրաքանչյուրն հանդիսանում է պարզ աբստրակտ   կամ   դասերի տեսքով, որոնց ճանաչում է հայցողը (client)։ Հայցողի կոդը կստանա  -ի համապատասխան օրինակ և կկանչի իր ֆաբրիկային մեթոդը։ Բոլոր ստացված օբյեկտները կիրականացվեն միևնույն  -ի միջոցով։ Հայցողը միայն պետք է իմանա, թե ինչպես պետք է դիմել   կամ   աբստրակտ դասերին, այլ ոչ թե ֆաբրիկային մեթոդի հատուկ տարբերակի կանչը։
Ֆաբրիկան հանդիսանում է կոնկրետ դաս ծրագրավորման կոդի մեջ, որի միջոցով ստեղծվում է օբյեկտները։ Այս նախագծման ձևանմուշի օգտագործման նպատակահարմարությունը նրանումն է, որ առանձնացնվի օբյեկտի ստեղծումը նրա օգտագործումից կամ էլ կապակցված օբյեկտների ընտանիքի ստեղծումը, որոնք կախված չեն կոնկրետ դասերից ։ Դա թույլ է տալիս նոր կամայական տիպ ներմուծել կոդի մեջ առանց բազային կոդը փոփոխման ենթարկելու։
Նկարագրություն
Աբստրակտ ֆաբրիկա նախագծման ձևանմուշն ինտերֆեյս է ապահովում կապակցված ընտանիքների կամ փոխկապակցված օբյեկտների ստեղծման համար՝ առանց մատնանշելու նրանց կոնկրետ դասերը
Օգտագործումը
Ֆաբրիկան միայն որոշում է թե ինչ կոնկրետ տիպի օբյեկտ պետք է ստեղծվի և որտեղից օբյեկտը իրականում պետք է ստեղծվի (օրինակ C++ լեզվում new օպերատորի) կիրառմամբ։ Այնուամենայնիվ, ֆաբրիկան միայն աբստրակտ ցուցիչ է վերադարձնում ստեղծված կոնկրետ օբյեկտի վրա։
Այս մեխանիզմը մեկուսացնում է հայցողի կոդը օբյեկտի ստեղծումից։ Հայցողը ֆաբրիկայից ցանկալի տիպի օբյեկտ է կանչում և ստանում է աբստրակտ ցուցիչ այդ օբյեկտի վրա ։
Քանի որ ֆաբրիկան վերադարձնում է միայն աբստրակտ ցուցիչ, հայցողի կոդը (որ ֆաբրիկայից օբյեկտ է հայցել) չգիտե, թե այդ պահին կոնկրետ ինչ օբյեկտ ստեղծվեց։ Այնուամենայնիվ, կոնկրետ օբյեկտի տիպը (և, հետևաբար, կոնկրետ ֆաբրիկան) հանդիսանում է որպես աբստրակտ ֆաբրիկայի նմուշ (instance)։ Ֆաբրիկան այն կարող է կարդալ կոնկրետ կոնֆիգուրացիոն ֆայլից։ Մասնավորապես դա նշանակում է.
Խելացի դասի սխեմա
ինտերֆեյսի  մեթոդը վերադարձնում է   տիպի օբյեկտը։   օբյեկտի վերադարձի իրականացումը կախված է  -ի կանչի մեթոդից։
Պսեվդոկոդ
Կախված թե ինչ ֆաբրիկա է օգտագործվում, պետք է պատկերել կոճակը կամ Windows կամ էլ Mac OS X ոճով։ Ուշադրություն դարձրեք, որ ծրագիրը գաղափար անգամ չունի, թե ինչ GUIFactory է կանչվում կոճակը ստեղծելու ժամանակ։
interface Button is method paint interface GUIFactory is method createButton output:  a button class WinFactory implementing GUIFactory is method createButton is output:  a Windows button Return a new WinButton class OSXFactory implementing GUIFactory is method createButton is output:  an OS X button Return a new OSXButton class WinButton implementing Button is method paint is Render a button in a Windows style class OSXButton implementing Button is method paint is Render a button in a Mac OS X style class Application is constructor Application(factory) is input:  the GUIFactory factory used to create buttons Button button := factory.createButton button.paint Read the configuration file If the OS specified in the configuration file is Windows, then Construct a WinFactory Construct an Application with WinFactory else Construct an OSXFactory Construct an Application with OSXFactory
C#
Աբստրակտ ֆաբրիկան բազային Ֆաբրիկա մոդելի ընդլայնումն է։ Այն ապահովում է Ֆաբրիկա ինտերֆեյսներ փոխկապակցված դասերի ընտանիք ստեղծելու համար։
Ֆաբրիկային մեթոդը նույնպես իրականացված է ընդհանուր ինտերֆեյսից օգտվելով, և նրանցից յուրաքանչյուրը վերադարձնում է օբյեկտներ։
Արտաքին հղումներ
Կատեգորիա:Ծրագրավորում
Մերգինո
Մերգինո (Мергино), գյուղ Ռուսաստանի Լենինգրադի մարզի Լոդեյնոպոլսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Լոդեյնոպոլսկի շրջանի բնակավայրեր
Ուլկա (Լաբայի վտակ)
Ուլկա, գետ Ռուսաստանում, Լաբայի ձախ վտակ (Կուբանի ավազան)։ Գետի ակունքը գտնվում է Լաբա գետի ձախ ափից 48 կմ հեռավորության վրա, ծովի մակերևույթից 420 մետր բարձրության վրա։ Գետի երկարությունը 100 կմ է, ջրահավաք ավազանի մակերեսը՝ 402 քառակուսի կիլոմետր։ Հոսում է Կրասնոդարի երկրամասի Ադըղեայի Հանրապետության տարածքով ։
Ծանոթագրություններ
Կատեգորիա:Ռուսաստանի գետեր Կատեգորիա:Ադըղեայի գետեր
Գրանդ շրջան (Կոլորադո)
Գրանդ շրջան (Grand County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 4839 կմ² է, բնակչությունը՝ 14843 մարդ (2010 թ. տվյալներով)։ Շրջկենտրոնն է Հոթ Սալֆար Սպրինգս բնակավայրը։ Կազմավորվել է 1874 թ.։
Կատեգորիա:Կոլորադոյի շրջաններ
Տեա Գուեչի
Կենսագրություն
Տեա Գուեչին ծնվել է 1999 թվականի դեկտեմբերի 26-ին Պալերմոյում։ Շախմատ խաղալ սկսել է 7 տարեկանում։ 2009 թվականին հաղթել է շախմատի Իտալիայի մինչև 12 տարեկան աղջիկների առաջնությունում։ Առաջին հաղթանակից հետո տարբեր տարիքային խմբերում Իտալիան ներկայացրել է շախմատի Եվրոպայի պատանեկան հինգ առաջնություններում և շախմատի աշխարհի պատանեկան հինգ առաջնություններում։ 2011 թվականին Բրազիլիայում անցկացված մինչև 12 տարեկան աղջիկների առաջնությունում զբաղեցրել է 7-րդ հորիզոնականը ։
2012 թվականին Ակվի Տերմեում հաղթել է Իտալիայի կանանց շախմատի առաջնությունում և դարձել այդ մրցաշարի պատմության մեջ ամենաերիտասարդ հաղթողը ։ Հաջորդ տարի՝ Եվրոպայի շախմատի կանանց առաջնությանը մասնակցելուց հետո, դարձել է Իտալիայի կանանց շախմատի փոխչեմպիոն և մինչև 20 տարեկան տարիքային խմբի աղջիկների շրջանում Իտալիայի շախմատի առաջնության հաղթող։
Իտալիայի հավաքականը ներկայացրել է Թրոմսյոյի շախմատային օլիմպիադայում (2014, +2, =2, -3) և Վարշավայում անցկացված Եվրոպայի շախմատի թիմային առաջնությունում (2013, +2, =1, -2) :
Արտաքին հղումներ
Կատեգորիա:Շախմատային օլիմպիադայի մասնակիցներ
Մահալե (Երզնկայից հյուսիս-արևելք)
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Ալեքսանդր Դուբչեկ
Ալեքսանդր Դուբչեկ ( սլովակերեն արտասանություն։ <span class="IPA" title="Representation in the International Phonetic Alphabet (IPA)">[ˈalɛksandɛr ˈduptʃɛk], ), սլովակ պետական քաղաքական գործիչ, Չեխոսլովակիայի Կոմունկուսի կենտկոմի առաջին քարտուղար (1968-1969 թթ.): Փորձել է Չեխոսլովակիայի սոցիալիստական հանրապետությունում կոմունիստական ռեժիմի բարեփոխումներ կատարել, որը հայտնի է որպես Պրահայի գարուն ։ Սակայն Վարշավյան դաշինքի անդամ երկրների 1968 թվականին Չեխոսլովակիա ներխուժումից հետո ստիպված եղավ հրաժարական տալ։ Ավելի ուշ, 1989 թվականին կառավարության տապալումից հետո եղել է Չեխոսլովակիայի Դաշնային խորհրդարանի նախագահ։ 1989 թվականին Դուբչեկը Եվրոխորհրդարանի կողմից պարգևատրել է Սախարովի մտքի ազատության մրցանակով ։
Կենսագրություն
Դուբչեկը ծնվել է 1921 թվականի նոյեմբերի 27-ին Չեխոսլովակիայի Ուհրովեց գյուղում (Բանովցե նադ Բեբրավոու քաղաքից ոչ հեռու) ԱՄՆ էմիգրանտ ատաղձագործի ընտանիքում և մեծացել Խորհրդային Միության Ղրղզստանի ԽՍՀ-ում (այժմ Ղրղզստան), որպես էսպերանտիստ և Իդո Ինտերհելփո (Interhelpo) արտադրական կոոպերատիվի անդամ։ Ալեքսանդր Դուբչեկը ծնվել է Չիկագոյում, սակայն ծնվելուց հետո նրա ընտանիքը տեղափոխվել է Չեխոսլովակիա։ 1925 թվականին, երբ նա երեք տարեկան էր, ընտանիքը տեղափոխվել է ԽՍՀՄ՝ «սոցիալիզմի կառուցմանը օգնելու», և մասամբ այն պատճառով, որ դժվար էր աշխատանք գտնել Չեխոսլովակիայում։ 1938 թվականին ընտանիքը վերադարձել է Չեխոսլովակիա։
Երկրորդ Համաշխարհային Պատերազմի ժամանակ Ալեքսանդր Դուբչեկը միացել է ընդհատակյա դիմադրությանը՝ ընդդեմ Ջոզեֆ Տիսոյի գլխավորած գերմանական կողմնորոշում ունեցող Սլովակյան հանրապետության պատերազմի։ 1944 թվականի օգոստոսին Դուբչեկը մասնակցել է սլովակյան ազգային ապստամբությանը և կրկնակի վիրավորվել։ Նրա եղբայր Հուլիոսը սպանվել է։
Քաղաքական կարիերա
Պատերազմի ժամանակ, Ալեքսանդր Դուբչեկը անդամագրվել է Սլովակիայի Կոմկուսի շարքերը (1939 թ. KSS), որը ստեղծվել էր Սլովակյան պետության ձևավորումից հետո և 1948 թվականին վերածվել Չեխոսլովակիայի Կոմկուսի (KSČ) սլովակյան մասնաճյուղի։
Պատերազմից հետո Դուբչեկը սրընթաց բարձրացել է կուսակցական կարիերայի աստիճաններով։ 1951-1955 թթ. նա եղել է Չեխոսլովակիայի խորհրդարանի Ազգային ժողովի անդամ։ 1955 թ.-ին ավարտելով Կոմենսկու անվան Բրատիսլավայի համալսարանի իրավաբանական ֆակուլտետը ընդունվել է Մոսկվայի ԽՄԿԿ ԿԿ-ին առընթեր Բարձրագույն կուսակցական դպրոցը։ 1958 թվականին այն ավարտելուց հետո նշանակվել է Սլովակիայի մայրաքաղաք Բրատիսլավայի Կոմկուսի շրջկոմի առաջին քարտուղար։
1960-1969 թվականներին Դուբչեկը եղել է քարտուղար, Առաջին քարտուղար (1960-1962 թթ.), Սլովակիայի Կոմկուսի ԿԿ Նախագահության անդամ (1962 թվականից հետո), պատգամավոր, ՉԽՍՀ խորհրդարանի նախագահ և 1960-1968 թվականներին՝ կրկին Դաշնային խորհրդարանի նախագահ։
Դուբչեկի ղեկավարությամբ Սլովակիան սկսել է զարգանալ քաղաքական ազատականացման ճանապարհով։ Քանի որ Նովոտնին և նրա ստալինիստ նախորդները արատավորում էին Սլովակիան «բուրժուական նացիոնալիստներով», հատկապես 1950- ականներին Գուստավ Հուսակը և Վլադիմիր Կլեմենտիսը, Սլովակիայի մասնաճյուղը աշխատեց խթանել Սլովակիայի ինքնությունը։ Ընդ որում, հիմնականում հանդիսությունների և տոնակատարությունների ձևով, ինչպիսիք են, 19-րդ դարի Սլովակիայի ազգային վերածննդի առաջնորդներ Լյուդովիտ Շտուրի և Յոզեֆ Միլոսլավ Հուրբանի 150-րդ տարեդարձը, 1963 թվականին Matica slovenská -ի մշակույթա-կրթական կազմակերպության 100- ամյակը և Սլովակիայի Ազգային Ապստամբության քսաներորդ տարելիցը։ Միևնույն ժամանակ, քաղաքական և ինտելեկտուալ կլիման Սլովակիայում դարձել էր ավելի ազատ, քան Չեխական հաղերում։ Այդ մասին էր վկայում Սլովակիայի գրողների միության Kultúrny život -Մշակութային կյանք շաբաթաթերթի ընթերցողների աճը. թերթը հրապարակում էր ազատականացման, դաշնայնացման և ժողովրդավարացման մասին բաց քննարկումներ, որոնք գրում էին ինչպես սլովակ, այնպես էլ չեխ առաջադեմ կամ վիճահարույց գրողներ։ Շաբաթաթերթը դարձավ Սլովակիայի առաջին հրապարակումը, որը լայն ճանաչում ստացավ նաև չեխերի շրջանում ։
Պրահայի Գարուն
1960-ականներին Չեխոսլովակիայի պլանային տնտեսությունը լուրջ անկում էր ապրել և Պրահայից կենտրոնական կառավարում սահմանելը հիասթեցրել էր տեղական կոմունիստներին, թեև ապաստալինիզացման ծրագիրը ավելի մեծ անհանգստություն էր առաջացրել։ 1967 թվականի հոկտեմբերին, մի շարք բարեփոխիչներ, հատկապես Օթա Շիկը և Ալեքսանդր Դուբչեկը, որոշում ընդունեցին. Կենտկոմի խորհրդակցության ժամանակ նրանք մարտահրավեր նետեցին առաջին քարտուղար Անտոնին Նովոտնիին։ Նովոտնին Կենտկոմի խռովությանը բախվելով Խորհրդային առաջնորդ Լեոնիդ Բրեժնևին գաղտնի հրավիրեց, որպեսզի 1967 թվականի դեկտեմբերին շրջայց կատարի Պրահա, որպեսզի ամրապնդի իր սեփական դիրքերը։ Բրեժնևը Պրահա ժամանեց և կուսակցության Կենտրոնական կոմիտեի անդամներին հանդիպելով ապշել էր տեսնելով Նովոտնիի դեմ ընդդիմության աստիճանը։ Բրեժնևը դադարեցրեց աջակցել և ուղի հարթել Նովոտնիի համար։ 1968 թվականի հունվարի 5-ին Դուբչեկը դարձավ Չեխոսլովակիայի Կոմունիստական կուսակցության առաջին քարտուղար։
Գործողությունների պլան
1968 թվականի ապրիլին Դուբչեկի համախոհները ներկայացրեցին «գաղափարական պլյուրալիզմ» ապահովելու բարեփոխումների ծրագիր՝ «Գործողությունների պլան», որը հաստատվել էր Չեխոսլովակիայի կոմկուսի կողմից։ Դուբչեկի քաղաքականությունը բնակչության լայն շերտերի աջակցությունը ստացավ։ Գիտության և տեխնիկայի 70 առաջատար գործիչներ ստորագրեցին ըստ էության՝ 1968 թվականի գարնան առաջին մանիֆեստի՝ «Երկու հազար բառ» հոդվածի տակ, որով հավանություն տրվեց բարեփոխումներին։
Այդպիսով, Նովոտնիից հետո սկսվեց նորարական ժամանակաշրջան, որը հայտնի է որպես Պրահայի Գարուն։ Այդ ընթացքում Դուբչեկը և մյուս բարեփոխիչները ձգտում էին ազատականացնել կոմունիստական կառավարությունը, ստեղծել մարդկային դեմքով սոցիալիզմ ։ Չնայած նրան, որ թուլացել էր կուսակցության ազդեցությունը երկրում, Դուբչեկը մնաց նվիրված կոմունիստ և մտադիր էր պահպանել կուսակցության կանոնները։ Սակայն, Պրահայի Գարնան ժամանակ, նա, ինչպես նաև այլ համախոհ կոմունիստներ ձգտում էին նվաճել համաժողովրդական աջակցություն կոմունիստական կառավարությունից վատագույն, առավել հետադիմական գործառույթներն արմատախիլ անելու համար, ինչը թույլ կտար քաղաքական և հասարակական կազմակերպությունների առավել ազատ ինքնադրսևորման և հանդուրժողականության առանց կոմունիստական վերահսկողության։ Ուսանողական ցույցերի ամենահայտնի վանկարկումը դարձել էր՝ ''Dubček! Սվոբոդա!։ Այդուհանդերձ Դուբչեկի համար այն շատ ավելի անբարենպաստ էր։ Բարեփոխումների ծրագիրը թափ էր հավաքել, որը հանգեցրեց հետագա ազատականացման և ժողովրդավարացման ճնշման։ Միևնույն ժամանակ, Չեխոսլովակիայի կոմունիստների կոշտ գիծը և Վարշավայի պայմանագրի մյուս երկրների առաջնորդները ճնշում էին Դուբչեկին, որ սանձի Պրահայի Գարունը''։ Թեև Դուբչեկը ցանկանում էր վերահսկել բարեփոխումների շարժումը, սակայն նա հրաժարվեց է որևէ անողոք քայլերի դիմել։
Բանակցություններ
Մի շարք բանակցությունների միջոցով Խորհրդային ղեկավարությունը փորձում էր դանդաղեցնել կամ կանգնեցնել Չեխոսլովակիայում տեղի ունեցող փոփոխությունները։ Խորհրդային Միությունը համաձայնեց Չեխոսլովակիայի հետ երկկողմ բանակցությունների գնալ 1968 թվականի հուլիսի 29-ին Չիեռնա նադ Տիսոու (Čierna nad Tisou) քաղաքում, սլովակա-խորհրդային սահմանից ոչ հեռու։ Փակ նիստում, որտեղ ներկա էին Բրեժնևը, Կոսիգինը և կազմակերպության այլ ղեկավարներ, Դուբչեկը պահանջեց խորհրդային զորքերը դուրս բերել Չեխոսլովակիայից, իսկ խորհրդային ներկայացուցիչները պահանջեցին կայունացնել ՉԽՍՀ տրամադրությունները։ 1968 թվականի օգոստոսի 3-ի ավարտական նիստում Բրատիսլավյան համաձայնագրով ամրագրվեց Վարշավյան պայմանագրի կազմակերպության զորքերը երկրի սահմաններից դուրս բերելու որոշումը։ ԽՍՀՄ պարտավորվեց չխոչընդոտել սահմանափակ բարեփոխություններ կատարելուն և դադարեցնել մամուլի հարձակումները։ Չեխոսլովակիան իր հերթին համաձայնվեց սահմանափակել հակախորհրդային տրամադրությունները և ապագայում Կրեմլի հետ համաձայնեցված գործել։
Հանդիպմանը Դուբչեկը փորձում էր համոզել Խորհրդային Միության և Վարշավյան պայմանագրի առաջնորդներին այն մասին, որ բարեկամական են Մոսկվայի հետ հարաբերություններ, պնդելով, որ բարեփոխումները երկրի ներքին հարցն է։ Նա կարծում էր, որ կարևոր դաս է քաղել 1956 թվականի հունգարական հեղափոխության անհաջողությունից, որի առաջնորդներն այնքան հեռու գնացին, որ ցանկանում էին դուրս գալ Վարշավյան պայմանագրի անդամությունից։ Դուբչեկը կարծում էր, որ Կրեմլը թույլ կտա ազատորեն անցկացնել ներքին բարեփոխումներ, եթե Չեխոսլովակիան Խորհրդային բլոկի անդամությանը հավատարիմ մնա։ Չնայած Դուբչեկի այդ պարտավորությունները շեշտելու բազմաթիվ ջանքերին, Բրեժնևը և Վարշավյան պայմանագրի մյուս ղեկավարները գաղափարական դիվերսիայից և հակասոցիալիստական ուժերից զգուշանալով տապալեցին «Պրահայի Գարունը» ։
Տապալում
1968 թվականի օգոստոսի լույս 20-21 -ին Վարշավայի պայմանագրի կազմակերպության զորքերը Ռումինիայից բացի (ԽՍՀՄ, Լեհաստան, ԳԴՀ, Բուլղարիա, Հունգարիա) ներխուժեցին Չեխոսլովակիա ։ Պրահայի Կենտրոնական Կոմիտեի շենքը արագորեն վերահսկողության տակ վերցվեց, Դուբչեկին և մյուս բարեփոխիչներին մեկուսացրեցին։ Սակայն, նախքան նրանց ձերբակալելը Դուբչեկը ռադիո կոչով դիմել էր ժողովրդին՝ հորդորելով ռազմական դիմադրություն ցույց չտալ ։ Նույն օրը, ավելի ուշ, Դուբչեկին մյուս կալանվածների հետ միասին խորհրդային ռազմա-տրանսպորտային ինքնաթիռով Ուկրաինա ուղարկեցին (համաձայն ներխուժած խորհրդային զորքերի օդաչուներից մեկի հաշվետվության)։ Անդրոպովի հատուկ ցուցումով նրանց չձերբակալեցին, այլ տեղավորեցին քաղաքից դուրս գտնվող հատուկ առանձնատներում ։
Վերադարձ Պրահա
Օգոստոսի 23-ին բանակցությունների համար Մոսկվա մեկնած Սլոբոդան հրաժարվեց սկսել բանակցությունները մինչև ազատ չարձակվեն և բանակցություններին ներկա չգտնվեն իր երկրի ձերբակալված ղեկավարները։ Հակառակ դեպքում նա սպառնում էր ինքնասպան լինել Մոսկվայում, բայց մենակ չվերադառնալ Չեխոսլովակիա։ Բրեժնևը Դուբչեկին մյուսների հետ միասին Մոսկվա բերելու որոշում ընդունեց ։
Օգոստոսի 27-ին Դուբչեկը և բարեփոխիչների մեծ մասը վերադարձվեցին Պրահա և որոշ ժամանակ Դուբչեկը մնաց կուսակցության առաջին քարտուղարի պաշտոնում։ «Պրահայի գարնան» ձեռքբերումները բեկանվեցին ոչ մեկ գիշերում, այլ մի քանի ամսվա ընթացքում ։
1969 թվականի հունվարին Դուբչեկը Բրատիսլավայում հոսպիտալացվեց (բողոքներով որ մրսում է)։ Նրա ելույթը հետաձգվեց։ Լուրեր էին տարածվել, որ դա ճառագայթային հիվանդություն է և որ պայմանավորված է ռադիոակտիվ ստրոնցիումով, որը Մոսկվայում եղած ժամանակ նրա ապուրի մեջ էին լցրել նրան սպանելու համար։ Սակայն ամերիկյան հետախուզության ներկայացրած հաշվետվությամբ հերքել է այդ վարկածը՝ ապացույցների բացակայության պատճառով ։
Հոկեյի աշխարհի առաջնության ցույցերից հետո
1969 թվականի ապրիլին Դուբչեկը ստիպված էր հեռանալ առաջին քարտուղարի պաշտոնից։ Նախապես Պրահայում պլանավորված Տափօղակով հոկեյի աշխարհի առաջնությունը կազմակերպվեց Ստկհոլմում՝ խուսափելով հնարավոր անկարգություններից։ Մարտի 21-ին և 28-ին Չեխոսլովակիայի ազգային հավաքականի հաղթանակները ԽՍՀՄ հավաքականի նկատմամբ զանգվածային ցույցերի առիթ հանդիսացան՝ վերածվելով Խորհրդային միության դեմ բողոքի ակցիաների, որոնք ճնշվեցին ։
Դուբչեկը վերընտրվեց Չեխոսլովակիայի Դաշնային Ժողովում (այժմ՝ Դաշնային խորհրդարան) և դարձավ նրա խոսնակ։ Ավելի ուշ նրան նշանակեցին Թուրքիայի դեսպան (1969-1970), ակնկալելով, որ կփախչի Արևմուտք, ինչը, սակայն, տեղի չունեցավ։ 1970 թվականին նա արտաքսվեց Կոմկուսից ու զրկվեց սլովակյան խորհրդարանում իր տեղից (որը նա զբաղեցնում էր 1964 թվականից առանց ընդհատմանան), նաև Դաշնային Ժողովի տեղից։
Քաղաքացիական կյանք
Կուսակցության շարքերից հեռացվելուց հետո Դուբչեկը Սլովակիայում աշխատել է անտառային տնտեսության ծառայությունում։ Չեխերի և սլովակների շրջանում նա շարունակում էր հայտնի գործիչ մնալ։ Այդ ակնածանքը նրան օգնում էր իր աշխատավայրի համար դժվար ճարվող նյութեր ձեռք բերելու գործում։ Դուբչեկը և նրա կինը՝ Աննան, շարունակում էին ապրել Բրատիսլավայի լավագույն թաղամասի հարմարավետ ամառանոցում։ 1988 թվականին Դուբչեկին թույլատրվեց Իտալիա մեկնել Բոլոնիայի համալսարանի պատվավոր դոկտորի կոչումը ստանալու համար։ Այնտեղ նա հարցազրույց տվեց իտալական L'Unità օրաթերթում, որը 1970 թվականից հետո նրա առաջին հրապարակային ելույթն էր մամուլում։ Դուբչեկի հայտնվելը և այդ հարցազրույցը նրան օգնեցին վերագտնել միջազգային ճանաչումը։
Ռադգոսպնոե (գյուղ, Բաբայովսկի գյուղական խորհուրդ)
Ռադգոսպնոե (Радгоспне), ավան Ուկրաինայի Խարկովի մարզի Խարկովի շրջանում։ Հիմնադրվել է 1964 թվականին։
Ալեքսանդր Դուբչեկ
Քաղաքացիական կյանք
1989 թվականին նա արժանացել է Սախարովի մրցանակի ։ Դա այս մրցանակ երկրորդ տարին էր։
Ռադգոսպնոե (գյուղ, Բաբայովսկի գյուղական խորհուրդ)
2001 թվականի տվյալներով Ռադգոսպնոե ավանում բնակվում էր 107 մարդ։ Բնակավայրը զբաղեցնում է 0,57 կմ² տարածք։ Բնակչության խտությունը կազմում էր 187,72 մարդ/կմ²։
Ալեքսանդր Դուբչեկ
Թավշյա հեղափոխություն
Թավշյա հեղափոխության ժամանակ, 1989 թվականին Դուբչեկը աջակցել է «Հասարակությունը բռնության դեմ» (VPN) և «Քաղաքացիական ֆորում» կազմակերպություններին։ Նոյեմբերի 24-ի գիշերը Դուբչեկը Վացլավ Հավելի հետ հանդես եկավ Վացլավի հրապարակ նայող պատշգամբից։ Ցուցարարները նրան դիմավորեցին բուռն ծափահարություններով՝ որպես դեմոկրատական ազատությունների խորհրդանիշ։ Մի քանիսը նույնիսկ վանկարկում էին, Dubček na hrad! («Դուբչեկին՝ ամրոց», այսինքն՝ Դուբչեկը նախագահ)։ Նա որոշ չափով հիասթափեցրեց ամբոխին խոսելով 20 տարի առաջ սկսած իր գործը շարունակելու մասին, կոմունիզմի մասին։ Այդ ժամանակ Պրահայի ցուցարարները չէին ցանկանում որևէ ընդհանուր բան ունենալ ցանկացած տեսակի կոմունիզմի հետ, նույնիսկ Դուբչեկի ներկայացրած մարդասիրական տարբերակով։ Ավելի ուշ, այդ գիշեր Դուբչեկը Հավելի հետ կանգնած էր Laterna Magika թատրոնի բեմում, Քաղաքացիական ֆորումի գլխավոր շտաբում, երբ Կոմկուսի ամբողջ ղեկավարությունը հրաժարական տվեց, ըստ էության ավարտելով Չեխոսլովակիայի կոմունիստական ղեկավարումը ։
Ռադգոսպնոե (գյուղ, Բաբայովսկի գյուղական խորհուրդ)
Արտաքին հղումներ
Կատեգորիա:Ուկրաինայի Խարկովի մարզի Խարկովի շրջանի բնակավայրեր Կատեգորիա:Ուկրաինայի ավաններ Կատեգորիա:1964 թվականին հիմնադրված բնակավայրեր
Ալեքսանդր Դուբչեկ
Թավշյա հեղափոխություն
Կոմունիստական կուսակցության կառավարության տապալման պահին Դուբչեկը թավշյա հեղափոխությունը նկարագրել է որպես իր հումանիստական սոցիալիստական աշխարհայացքի հաղթանակ։ 1990 թվականին նա ստացել է Միջազգային հումանիստ պարգև Հումանիզմի և էթիկական միջազգային միության (International Humanist and Ethical Union) կողմից։ 1990 թվականին, ԱՄՆ իր առաջին արտասահմանյան այցի ժամանակ Դուբչեկը Վաշինգտոնի համալսարանի շրջանավարտների առաջ հանդես է եկել ավարտական բարեմաղթանքով ։
1992 թվականին նա դարձել է Սլովակիայի Սոցիալ-դեմոկրատական կուսակցության առաջնորդ և Դաշնային ժողովում ներկայացրել է այդ կուսակցությունը։ Դուբչեկը պասիվ աջակցել է չեխերի և սլովակների միասնական Չեխո-Սլովակիայի Ֆեդերացիայի դեմ (ի վերջո հաջող) խթանելով անկախ սլովակյան պետության ստեղծմանը։
Մահ
Դուբչեկը մահացել է 1992 թվականի նոյեմբերի 7-ին ավտովթարից ստացած վնասվածքներից, որը տեղի էր ունեցել սեպտեմբերի 1-ին Czech D1 highway խճուղու վրա ։ Նա թաղվել է Բրատիսլավայի Slávičie údolie cemetery գերեզմանոցում։
Արտաքին հղումներ
Կատեգորիա:1921 ծնունդներ Կատեգորիա:1992 մահեր Կատեգորիա:Կոմունիստ ղեկավարներ Կատեգորիա:Ավտոճանապարհային վթարներից զոհվածներ Կատեգորիա:Սլովակ հումանիստներ Կատեգորիա:Սլովակիայի քաղաքական գործիչներ Կատեգորիա:Չեխիայի քաղաքական գործիչներ Կատեգորիա:Մարդասերներ Կատեգորիա:Երկրորդ համաշխարհային պատերազմի զինվորականներ Կատեգորիա:Չեխիայի պատմություն
Վիսո դել Մարկես (քաղաք)
Վիսո դել Մարկես (Viso del Marqués), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Վալյե դե Ալկուդիա շրջանի կազմի մեջ։ Բնակչությունը՝ 2804 (2010 թվականին)։ Հեռավորությունը վարչական կենտրոնից՝ 23 կմ։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Ցիանիդ
Ցիանիդ (կապտաթթու), բարձր տոքսիկությամբ քիմիական միացություն՝ բաղկացած ածխածնի, ազոտի և ջրածնի կամ այլ տարրի մեկական ատոմից ։ Այն կիրառվում է հանքարդյունաբերության մեջ, կաուչուկի, օրգանական ապակու, սինթետիկ ռետինի և այլ միացությունների սինթեզում ։ Կապտաթթուն ներկայացված է երկու տաուտոմերներով՝ ցիանային (95.5%)  և իզոցիանային։
Ֆիզիկական հատկություններ
Կապտաթթուն անգույն, թափանցիկ, դառը նշի հոտ ունեցող ցնդող հեղուկ է (տեսակարար կշիռը 0.7 գ/սմ³) : Համարվում է անկայուն թույն (կայունությունը ≈ 20-30 րոպե), գոլորշացման աստիճանը 26 °C-է, սառեցմանը՝ -14 °C, 20 °C, որի պայմաններում ցնդելիությունը կազմում է 873 մգ/լ։ Բարձր ցնդելիության պատճառով, սովորական ջերմաստիճանային պայմաններում կարճ ժամանակահատվածում կենդանի օրգանիզմի ոչնչացման համար անհրաժեշտ խտություն է ստանում։ Ջրի հետ խառնվում է ցանկացած հարաբերությամբ ։
Քիմիական hատկություններ
Հիդրոլիզվում է սենյակային ջերմաստիճանում՝
Ինչպես բնորոշ է թթուներին առաջացնում է աղեր՝ ցիանիդներ.
Ցիանիդները օրգանական լուծիչներում դժվար լուծվող, ջրում հեշտ լուծվող, պինդ, բյուրեղային նյութեր են։ Ունեն հալման և եռման բարձր ջերմաստիճան։ Ցիանիդի գոլորշին ծանր է օդից. տեսակարար կշիռը կազմում է 1գ/սմ³:
Աղերը, ինչպիսիք են նատրիումի, կալիումի և այլ մետաղների ցիանիդները, երկար պահպանման ժամանակ առաջացնում են տոքսիկ կապտաթթու՝
Յուրաքանչյուր 1 մոլ ցիանիդից առաջանում է 1 մոլ ցիանաթթու (կապտաթթու)։
Ծանր մետաղների ( Fe, Au, Co, Cr...) հետ փոխազդելիս առաջացնում է թունավոր, թույլ դիսոցվող կոմպլեկսային աղեր
Հալոգենների (Cl, Br, F, I) հետ փոխազդելիս առաջացնում է ցիանո-հալոգենիդներ (պսևդո-հալոգեններ )՝ ClCN, BrCN, FCN... Ստացված ցիանո-հալոգենիդներից մի քանիսն օգտագործվում են ռազմարդյունաբերության մեջ՝ որպես զանգվածային խոցման քիմիական զենքի հիմնական բաղադրամաս։
Ազդեցությունը մարդու վրա
Ցիանիդային թունավորումը շատ վտանգավոր է մարդու օրգանիզմի համար ։ Այն տեղի է ունենում հիմնականում ինհալացիոն ճանապարհով. ցիանիդի գոլորշիները օրգանիզմ են ներթափանցում շնչելիս։ Հայտնի են նաև թունավորման այլ ճանապարհներ՝ հպումային («տրանսդերմալ») և սննդային («ալիմենտար»)։ Վերջինս՝ թունավոր ջուր կամ սնունդ օգտագործելու հետևանքով։
Կլինիկական պատկեր
Կայծակնային ձևը տեղի է ունենում մեծ քանակությամբ թույնի արագ ներթափանցման (ներմուծման, ներշնչման) հետևանքով։ Թունավորվածի մոտ նկատվում են տոնիկ-կլոնիկ ցնցումներ, մկանային թուլություն, գիտակցության կորուստ, ռեֆլեքսների կորուստ, միդրիազ, էկզօֆթալմ, մաշկը վարդագույն երանգ է ստանում, անոթազարկը թուլանում է և դառնում թելանման, նվազում է զարկերակային ճնշումը, առաջանում է դանդաղասրտություն (երբեմն առիթմիա) և նկատվում է սրտի տոնի թուլացում։ Շնչառությունը ընդհատվում է կոկորդի կարկամումով զուգակցված (մի քանի «օդ կուլ տվող» ներշնչումից հետո), ապա կանգ է առնում սիրտը, ինչը մի քանի րոպեի ընթացքում հանգեցնում է մահվան։
Դանդաղ ձևը բաժանվում է երեք աստիճանի.
Օգտագործումը արդյունաբերությունում
Աշխարհում տարեկան արտադրվում է 1.1 մլն տոննա ցիանիդ, որի 6%-ն օգտագործվում է հանքարդյունաբերության մեջ, իսկ մնացածը՝ պլաստմասսայի, սոսնձի, հրակայուն նյութերի, դեղագործության, միջատասպանների (ինսեկտիցիդների), հավերի կերի արտադրության համար և այլ ոլորտներում ։
Ցիանիդի միջոցով ազնիվ մետաղների կորզումը՝ ցիանացումը լայն կիրառում ունի հանքարդյունաբերության մեջ։ Ցիանիդի օզոնացումը (օզոնի միջոցով ցիանային մնացորդների անջատումը) բնապահպանական տեսանկյունից հետաքրքիր և շատ կարևոր գործընթաց է, սակայն ծախսատար և ժամանակատար է, ինչի պատճառով ոսկու կորզումը հաճախ իրականացվում է առանց դրա ։
Ցիանիդները լայն կիրառում ունեն անցյալ դարից։ Դրանց թունավորությունը, վտանգավորությունը (վտանգավոր հետևանքներն ու ազդեցությունները) հայտնի են բազմաթիվ աղետներից ու աղետալի իդադարձություններից.
Ցիանիդը (կապտաթթուն) օգտագործվում է նաև ռազմարդյունաբերության մեջ ցիանո-հալոգեններ (պսևդո-հալոգեններ) ստանալու համար, օրինակ՝ քլորցիան (ClCN): Պսևդո-հալոգենները օգտագործվում են՝ որպես զանգվածային խոցման քիմիական զենքի հիմնական բաղադրամաս։
Մահվան հովիտը և ցիանիդը
Կամչատկայի Կիխլինիչ հրաբխի ստորոտում գտնվող հովիտը 1970-ականներից ուշադրության կենտրոնում է։ Այնտեղ հայտնաբերել են բազմաթիվ սատկած կենդանիներ՝ մանր կրծողներից մինչև հսկա արջեր։ Գիտահետազոտական ուսումնասիրությունները պարզել են, որ պատճառն այդ տարածքում կուտակված գազային խառնուրդներն են, որոնք բաղկացած են ցիանիդից, սնդիկից, ծծմբաջրածնային և ածխաթթու գազերից ։ Այս հովտով անցնելիս վատթարանում է նաև մարդկանց ընդհանուր ինքնազգացողությունը։
Ծանոթագրությունների ցանկ
Կատեգորիա:Թունաբանություն
Դանիել Կարվախալ
Դանիել Կարվախալ Ռամոս (Daniel Carvajal Ramos; հունվարի 11, 1992, Լեգանես, Իսպանիա), իսպանացի ֆուտբոլիստ, Ռեալ Մադրիդի և Իսպանիայի ազգային հավաքականի աջ պաշտպան ։
Ակումբային կարիերա
Կարվախալը «Ռեալ Մադրիդ» ակումբում ներառվել է 10 տարեկան հասակում։ 2010 թվականին պաշտպանը «Ռեալ Մադրիդ Կաստիլիա»-ում անց է կացրել իր առաջին խաղը։ Նա դարձավ ակումբի հիմնական կազմի խաղացող, և իր ներդրումն է ունեցել ակումբի Սեգունդա դուրս գալու գործում։ 2012 թվականի հուլիսի 11-ին Դանիելը տեղափոխվել է գերմանական «Բայեր Լևերկուզեն» 5 միլիոն եվրոյի դիմաց ։ Նոր ակումբում Կարվախալը առաջին անգամ դեբյուտը նշել է սեպտեմբերի 1-ին՝ «Ֆրայբուրգ»-ի դեմ խաղում ։ Դրանից հետո նա հայտնվեց տուրի խորհրդանշական հավաքականի կազմում։ 2012-2013 մրցաշրջանի Բունդեսլիգայի 3-րդ լավագույն աջ պաշտպան ։ 2013 թվականի հունիսի 3-ին «Բայեր»-ի պաշտոնական կայքում հայտարարվեց, որ «Ռեալ»-ը իր սանին հետ է վերադարձրել 6,5 միլիոն եվրոյով ։ 2014 թվականի մարտի 30-ին նա տարբերվեց «Ռեալ Մադրիդ» ակումբում խփած առաջին գոլով՝ «Ռայո Վալեկանո»-ի դեմ խաղում, որը ավարտվել է 5:0 հաշվով ։
2015 թվականի հուլիսի 8-ին Կարվախալը նոր պայմանագիր կնքեց «Ռեալ»-ի հետ՝ նախատեսված մինչև 2020 թվականը ։
Ակումբային վիճակագրություն
2017 թվականի հունիսի 3-ի դրությամբ
Իսպանիա (մինչև 19)
ՈՒԵՖԱ Եվրոպայի մինչև 19 տարեկանների առաջնություն. 2011
Իսպանիա (մինչև 21)
ՈՒԵՖԱ Եվրոպայի մինչև 21 տարեկանների առաջնություն. 2013
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Ռեալ Մադրիդ Կաստիլիայի ֆուտբոլիստներ Կատեգորիա:Բայեր Լևերկուզենի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:Լա Լիգայի ֆուտբոլիստներ
Անգլոսֆերա
Անգլոսֆերա (Anglosphere), անգլալեզու երկրների խումբ, որոնց քաղաքակրթական ընդհանուր պատկերը բնութագրվում է մի շարք ընդհանուր գծերով, որը պայմանավորված է Բրիտանական կղզիների հետ այդ երկրների պատմական սերտ կապով (ի նկատի ունեն նախ և առաջ այնպիսի պետություններ, ինչպիսիք են Մեծ Բրիտանիան, ԱՄՆ-ը, Կանադան՝ բացի Քվեբեկից, Ավստրալիան, Իռլանդիան և Նոր Զելանդիան)։
Եզրույթի ծագման պատմություն
Անգլոսֆերա տերմինը առաջին անգամ օգտագործվել է գրող Նիլ Ստիվենսոնի կողմից՝ նրա «Ալմաստե դար, կամ այբբենարան ազնվազարմ աղջիկների համար» վեպում, 1995 թվականին։ Ստիվենսոնը այս տերմինին որևէ աշխարհաքաղաքական իմաստ չի տալիս, այլ օգտագործում է որպես հորինված ռասսայի՝ ատլանտների բնորոշում, որոնք․
Մեջբերման սկիզբ․․․հավաքվում են հզոր քաղաքում (այստեղ՝ Լոնդոն) անգլոսֆերայից, որպեսզի արմատներ ձգեն և աճեն բերրի հողում (թարգմանությունը՝ Ե․ Դոբրոխոտով-Մայկովի)։
Եզրույթի երկիմաստություն
«Անգլոսֆերա» եզրույթը կարող է նշանակել նաև երկրների խումբ, որտեղ անգլերենը համարվում է պետական լեզու, պաշտոնական լեզու (տեղական լեզուների հետ մեկտեղ) կամ համեմատաբար տարածված։
«Անգլոսֆերա» եզրույթը ռուսերենում
«Անգլոսֆերա» եզրույթը ռուսերենում ի հայտ է եկել 2000–ական թվականներին։ Այն սկսում են օգտագործել ինչպես ԶԼՄ  -ները, այնպես էլ գիտահանրամատչելի հրատարակությունները  ։
Մեջբերման սկիզբ․ Ամենահետաքրքիրը՝ անգլոսֆերան է։ Եզրույթը գործածության մեջ է մտել ոչ վաղուց։ «Անգլոսֆերա»-ն դիտարկվում է որպես անգլալեզու պետությունների խումբ, ոտեղ գործում է ընդհանուր իրավունք։ Այս հասկացությունն ավելին է նշանակում, քան մարդկանց ամբողջությունը, որոնց համար անգլերենը համարվում է հիմնական կամ երկրորդ օտար լեզու։ Անգլոսֆերան հիմնվում է սովորույթների և սկզբունքների վրա, որոնք ձևավորում են անգլալեզու ժողովուրդների մշակույթի կմախքը՝ անհատականություն, իրավունքի գերակայություն, հարգանք պայմանագրերի կատարման ժամանակ, ինչպես նաև առաջնային քաղաքական և մշակութային ազատություն։ Կա նաև այլ բորոշում՝ համայնք, հիմնված ընդհանուր մտածողության վրա, որի հիմքում ընկած են շուկայական հարաբերությունների նկատմամբ հարգանքը և ընդհանուր քաղաքական հասարակության նկատմամբ հարգանքը ։ Մեջբերման ավարտը։
Անգլոսֆերայի կողմնակիցները
«Անգլոսֆերայի մարտահրավերները գրքում՝ ինչու են անգլալեզու երկրները պահպանում առաջնությունը XXI դարում» Ջ․ Բեննետը անդրադառնում է
երկու պրոբլեմների, որոնք հարցականի տակ են դնոմ նրա կոնցեպցիան։ Նախ՝ դա արագ տեխնոլոգիական աճ գրանցելու անհրաժեշտությունն էր։ Երկրորդ՝ դա մեծացող անջրպետն է անգլոսաքսոնական զարգացող պետությունների և աշխարհի մյուս՝ տնտեսական դժվարություններիով ծանրացած պետությունների միջև ։
Պատմաբան Էնդրյու Ռոբերտսի կարծիքով, հատկապես անգլոսֆերան է էական ու կարևոր դերակատարում ունեցել Առաջին և Երկրորդ Աշխարհամարտերի ժամանակ, ինչպես նաև սառը պատերազմի շրջանում։ Նա պնդում է, որ անգլոսաքսոնական աշխարհի միասնականությունը կարող է հաղթանակ տանել իսլամիզմի նկատմամբ ։
The Guardian ամսագրուն տպագրված հոդվածում պատմաբան Ռոբերտ Կոնկվեստը (Robert Conquest) հանդես է գալիս հօգուտ Եվրամիությունից Մեծ Բրիտանիայի դուրս գալուն և անգլալեզու պետությունների առավել ազատական միության ձևավորման, որը կարող է կոչվել Անգլոսֆերա ։
Թոմ Հեյդենը (Tom Hayden), ձախ ակտիվիստ և քաղաքացիական իրավունքի պաշտպանը, «Զմագ» (Zmag) հավելվածում նշում է, որ անգլոսֆերայի պահպանման անհրաժեշտություն կա ԱՄՆ–ում՝ որպես երկիր, որի առաջատար մշակույթը պահպանում է անգլիական սովորույթների հետ արմատական կապը։ Հեյդենը կանխագուշակում է, որ ԱՄՆ–ում այդ նախագիծը անհաջողության է մատնված։ Անգլոսֆերան ժողովրդագրական ճգնաժամ է ապրում։ Նրանք, ովքեր կգան փոխարինելու, այլևս չեն ունենա ոչ միջոցներ և ոչ էլ անգլոսֆերային ուծացվելու ցանկություն։
Ի պատասխան Ռ․Կոնկվեստի հոդվածի, Մայքլ Իգնատևը ներկայացնում է իր տեսակետը, որի համաձայն «Անգլոսֆերա» տերմինը անտեսում է մշակութային ու իրավական հիմնարար տարբերությունները ԱՄՆ-ի ու Միացյալ թագավորության միջև, ինչպես նաև այն ուղղությունները, ըստ որոնց տեղի է ունեցել բրիտանական և եվրոպական նորմերի մերձեցում։ Մ․ Իգնատևը այսպես է բնութագրում Կոնկվեստի տեսակետը․ Մեջբերման սկիզբ Հավանաբար նա կարծում է, որ Բրիտանիան կամ պետք է հեռանա Եվրոպայից, կամ հրաժարվի հետագա համագործակցությունից, որը կասկածի տակ կդնի Եվրոպայի հետագա ձեռքբերումները։ Նա ուզում է, որ Բրիտանիան իր ճակատագիրը կապի անգլալեզու պետությունների Միության հետ։ Եվ ես այդ տեսակետը համարում եմ ցնորամտություն ։ Մեջբերման ավարտը։ Անգլերեն լեզվի ու մշակույթի լայն տարածմանը զուգընթաց, ժամանակակից աշխարհում շատերը դա համարում են անարդար, քանի որ անգլերենին տրվում է մեծ առավելություն, որն անհասկանալի է թվում։ Որպես այլընտրանք, առաջարկվում է, օրինակ, արհեստական Էսպերանտո լեզվի ներմուծումը՝ որպես նեյտրալ և հեշտ յուրացվող լեզվի։
Արտաքին հղումներ
Կատեգորիա:Ազգերի համագործակցություն Կատեգորիա:Բրիտանական կայսրություն Կատեգորիա:Աշխարհառազմավարություն Կատեգորիա:Անգլիախոս երկրներ և տարածքներ
Երկրորդ յակոբինյան ապստամբություն
Երկրորդ յակոբինյան ապստամբություն, բարձրացվել է 1745 թվականին Շոտլանդիայում, «Երիտասարդ հավակնորդ»  Չարլզ էդուարդ Ստյուարտի կողմից, այն հույսով, որ կյուրացնի Շոտլանդական թագավորության գահը, չնայած նրան, որ նրա հայրը՝ Հակոբը, կենդանի էր։ Դա նախավերջին լուրջ փորձն էր Ստյուարտների տոհմից վերադարձնել գահը, այն նույնպես նշանավորվել է Մեծ Բրիտանիա կղզու տարածքում՝ 1746 թվականի Կալոդենի ճակատամարտի ժամանակ։
Ապստամբությունը ավարտվել է յակոբինների պարտությամբ։
Նախապատմություն
1688-1689-ական թվականներին Պանծալի հեղափոխության ընթացքում բրիտանական գահից գահընկեց արվեց կաթոլիկ թագավոր Հակոբ 2-րդը, ով փախչելով պաշտպանություն գտավ ֆրանսիական թագավոր Լյուդովիկոս 14-րդի մոտ։ Երկրում իշխանությունը գրավել էր Վիլհելմ III Օրանացին, ով մահից առաջ ակտ հրապարակեց գահաժառանգության մասին։ Ըստ այդ փաստաթղթի Հակոբի ժառանգները չէին կարող դառնալ անգլիական թագավորներ ( իսկ 1707 թվականից նաև բրիտանական)՝ շնորհիվ կաթոլիկ հավատի, իսկ գահը անցնում էր Հանովերյան արքայատոհմի ներկայացուցիչներին  ։
Դա չէր կարող չհանգեցնել պատասխան գործողության։ 1714 թվաքկանին Հակոբ 2-րդի աղջկա՝ Աննայի մահից հետո գահը անցավ Գեորգ 1-ին, հաջորդ տարի Հակոբ 2-րդի որդին՝ Ջեյմսը փորձեց վերականգնել իշխանությունը, բայց այդ ապստամբությունը ավարտվեց ձախողմամբ ։
1743 թվականին ավստրիական ժառանգության համար պատերազմը հանգեցրեց Անգլիայի և Ֆրանսիայի բաժանմանը։ Ավելի ուշ նույն տարում ֆրանսիական պալատում Էդվարդ Ստյուարտի ներկայացուցիչը՝ Ֆրենսիս Սեմպիլը արտաքին գործերի պետքարտուղար Ժան Ժակ Ամոլո դե Շային անգլիական տորի խնդրանքը՝ օգնել վերականգնել Ստյուարտների դինաստիան։ Ի պատասխան պաշտոնյան հայտնեց, որ կառավարությունը նախքան որևէ գործողություն կատարելը, անհրաժեշտ են Անգլիայում դինաստիային աջակցության ապացույցներ ։
Տորիները խնդրում էին տալ 10 հազար զինվոր և զենք՝ 10 հազար կամավորականների համար։ Որոշվեց նաև իջեցնել հավակնորդի զորքը Մելդոն քաղաքի մոտ, ինչից հետո բանակը Մորիցա Սակսոնսկու հրամանատարությամբ պետք էր լրացվել տապալված տոհմի կողմնակիցներով։ Բացի դրանից Շոտլանդիա է ուղևորվում էքսպեդիցիոն ուժ՝ լորդ-մարշալ Ջորջ Քեյթի գլխավորությամբ։ Այդ ծրագրերը գաղտնի էին պահվում Հակոբ 2-րդի ժառանգներից ։
Մշակույթում
Կինոյում Գրականության մեջ
Աղբյուրներ
Կատեգորիա:Մեծ Բրիտանիայի պատերազմներ
Ֆիններ
Ֆիններ (ֆինն․ suomalaiset), ազգ, Ֆինլանդիայի հիմնական բնակչությունը (4,7-5,1 մլն, 2020) ։
Քարթլի (պատմական մարզ)
Քարթլի, Արևելյան Վրաստանի պատմական մարզ։ Անտիկ աղբյուրներում հիշատակվում է Իբերիա անվամբ։ Քարթլիի գերիշխանության ներքո մ․թ․ա․ 4-3-րդ դարերում ձևավորվել է արևելա–վրացական պետություն՝ Մցխեթ կենտրոնով։ Մ․թ․ 4-րդ դարում Քարթլիում սկսել են ձևավորվել ֆեոդալ, հարաբերությունները, որին նպաստել է քրիստոնեության ընդունումը (մոտ 337 թվականին)։ 10-րդ դարի վերջից Քարթլի դարձել է միասնական վրացական պետության միջուկը, որի տրոհումից հետո, 15-րդ դարի 2-րդ կեսին առանձնացել է ինքնուրույն Քարթլիի թագավորությունը։
Կատեգորիա:Քարթլի Կատեգորիա:Պատմական Վրաստան
(3404) Հինդերեր
(3404) Հինդերեր (Hinderer), աստերոիդ աստերոիդների հիմնական գոտում։ Հայտնաբերվել է 1934 թվականի փետրվարի 4-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,668093 ա. մ., առավելագույնը մոտենում է 2,3333 ա. մ. հեռավորության վրա և հեռանում 3,0029 ա. մ. ։ Արեգակի շուրջ մեկ ամբողջական պտույտ է կատարում 1591,84 երկրային օրվա ընթացքում, իր ուղեծրով շարժվելով միջինում 0,226153 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,02° անկյուն։
Արտաքին հղումներ
Կատեգորիա:1934 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Երեքնուկ (Ֆաբերժեի ձու)
«Երեքնուկ» (Клевер), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար ։ Այն ստեղծվել է 1902 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է կնոջը՝ կայսրուհի Ալեքսանդրա Ֆեոդորովնային ։
Այսօր «Երեքնուկ» կայսերական ոսկերչական ձուն գտնվում է Կրեմլի զինապալատում, որտեղ և պահպանվում և ցուցադրության է ներկայացվում հանրությանը (Մոսկվա, Ռուսաստանի Դաշնություն)։
Դիզայն
«Երեքնուկ» ոսկերչական ձուն պատրաստված է մոդեռն ոճով ։ Ձուն իրենից ներկայացնում է երեքնուկի տերևներ և ցողուններ։ Տերևների մի մասը վառ կանաչ թափանցիկ էմալից են, իսկ մյուսները՝ ադամանդակուռ են ։ Տերևների միջև բարակ ժապավեններ կան, որոնց վրա ագուցված են սուտակներ։ Էմալապատման տեխնիկան վիտրաժային է ։ Ձվի վերին և ստորին գագաթների մոտ՝ տերևների տակ թաքցված է ոսկե ցանցկեն եզրակը, որոնց վրա պատկերված են կայսերական թագը, ստեղծման տարեթիվը՝ «1902» և Ալեքսանդրա Ֆեոդորովնայի միացագիը ։
Ձուն տեղադրված է ոսկե տակդիրի վրա, որն իրենից եռոտանի է ներկայացնում։ Ոսկերչական ձվի մեջ կա փոքրիկ օղակ, որն ըստ էության անակնկալի համար է նախատեսված եղել։ Ձուն խորհրդանշել է ընտանեկան կապը։
Անակնկալ
Այսօր անակնկալը կորսված է։ Ըստ պահպանված փաստաթղթերի, այն չորս տերև ունեցող թանկարժեք երեքնուկ էր, որը պատված էր 23 մեծ ադամանդով ։ Յուրաքանչյուր թերթիկի վրա պատկերված էր Նիկոլայ II կայսեր դուստրերի դիմանկարները՝ Օլգայի, Տատյանայի, Մարիայի և Անաստասիայի ։
Պատմություն
Նիկոլայ II կայսրը ձուն կնոջը՝ Ալեքսանդրա Ֆեոդորովնային 1902 թվականի Զատկի տոնին նվիրեց։
Արտաքին հղումներ
Կատեգորիա:Ոսկերչություն Կատեգորիա:Ռուսաստանի պատմություն Կատեգորիա:1902 աշխատություններ Կատեգորիա:Ֆաբերժեի ձվեր Կատեգորիա:Ֆաբերժե
Գանիսոն շրջան (Կոլորադո)
Գանիսոն շրջան (Gunnison County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 8441 կմ² է, բնակչությունը՝ 15324 մարդ (2010 թ. տվյալներով)։ Շրջկենտրոնն է Գանիսոն բնակավայրը։ Կազմավորվել է 1877 թ.։
Կատեգորիա:Կոլորադոյի շրջաններ
Անկո
Ծանոթագրություններ
Կատեգորիա:Եփրատ գետի վտակներ
Հույն-չինական հարաբերություններ
Հույն-չինական հարաբերություններ, դիվանագիտական հարաբերությունները Հունաստանի և Չինաստանի Ժողովրդական Հանրապետության միջև ։
Երկու պետությունների միջև դիվանագիտական հարաբերությունները բավականին երկար պատմություն ունեն։ Ներկայումս Հունաստանի մայրաքաղաք Աթենքում գործում է Չինաստանի, իսկ Պեկինում՝ Հունաստանի արտակարգ և լիազոր դեսպանություններ։
Բացի այդ, Չինաստանի երեք քաղաքներում գործում է նաև Հունաստանի Հանրապետության պատվո հյուպատոսարաններ։ 2005 թվականից ի վեր Հունաստանի հյուպատոսարան է գործում նաև Շանհայում։
Ծանոթագրություններ
Կատեգորիա:Հունաստանի երկկողմ հարաբերություններ Կատեգորիա:Չինաստանի երկկողմանի հարաբերություններ Կատեգորիա:Չինաստանի արտաքին հարաբերություններ
Էվոզմոն
Էվոզմոն (Εύοσμον ), քաղաք Հունաստանում, Սալոնիկի հյուսիսային արվարձանը ։ Գտնվում է ծովի մակարդակից 35 մետր բարձրության վրա, Սալոնիկ կենտրոնից 5 կմ դեպի հյուսիս-արևմուտք և Մակեդոնիայի միջազգային օդանավակայանից 17 կմ դեպի հյուսիս։ Կորդելիա-Էվոզմոն համայնքի վարչական կենտրոնն է՝ Սալոնիկի, Կենտրոնական Մակեդոնիայի ծայրամասային տարածքում։ Ըստ 2011 թվականի մարդահամարի տվյալների՝ բնակչությունը 74 686 մարդ է։ Տարածքը 9,927 քառակուսի կմ է։
Պատմություն
1818 թվականին՝ հունական հեղափոխությունից քիչ առաջ, կառուցվել է Հայոս-Աթանասիոս եկեղեցին։  1922 թվականին բնակեցվել է Կուկլուջայի փախստականներով, Զմյուռնիայի արվարձանում (այժմ Ալթինդագ) մալոազիական աղետից և հույն-թուրքական բնակչության փոխանակությունից հետո։ Կուկլուջա անունը ծագել է «kokulu»՝ «հոտավետ, բուրավետ» բառից։ 1926 թվականին ստեղծվել է Նեոս-Կուկլուդզաս (Νέος Κουκλουτζάς) քաղաքը։ 1934 թվականին ստեղծվել է Կորդելիոյի համայնքը՝ Նեո-Կորդելիո կենտրոնով։
1953 թվականին Նեոս-Կուկլուդզասը դարձել է համայնքի կենտրոն։  1955 թվականին քաղաքը և համայնքը վերանվանվել են Էվոզմոն։ Անունը ստացել է εύοσμος «բուրավետ» բառից, որը թուրքական անվան թարգմանություն է։
Էվոզմոնում տեղադրված է հնագետ Մանոլիս Անդրոնիկոսի մարմարե հուշարձանը, որը ծնունդով Բուրսայից էր (Փոքր Ասիա)։ Հուշասյունում պատկերված է վերգինյան աստղը և երեք քաղաքների անունները՝ Բուրսա, Վերգինա և Սալոնիկ։
Ծանոթագրություններ
Կատեգորիա:Հունաստանի քաղաքներ Կատեգորիա:Սալոնիկ
Մոսկովսկոե (գյուղ, Լիպովա Դոլինայի շրջան)
Մոսկովսկոե (Московське), գյուղ Ուկրաինայի Սումիի մարզի Լիպովա Դոլինայի շրջանում։ Հիմնադրվել է 19-րդ դարում։
2001 թվականի տվյալներով Մոսկովսկոե գյուղում բնակվում էր 824 մարդ։
Արտաքին հղումներ
Կատեգորիա:Ուկրաինայի Սումիի մարզի Լիպովա Դոլինայի շրջանի բնակավայրեր Կատեգորիա:Ուկրաինայի գյուղեր Կատեգորիա:19-րդ դարում հիմնադրված բնակավայրեր
Մերկվիլեր Պեշելբրոն
Մերկվիլեր Պեշելբրոն (Merkwiller-Pechelbronn), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 879 մարդ, բնակչության խտությունը` 233.78 մարդ/կմ²։ Բնակավայրը զբաղեցնում է 3.76 կմ² տարածք։
Աշխարհագրություն
Գտնվում է Փարիզ քաղաքից 400 կմ արևելք, Ստրասբուրգ քաղաքից` 40 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ռայ-Օլենովկա
Ռայ-Օլենովկա (Рай-Оленівка), ավան Ուկրաինայի Խարկովի մարզի Խարկովի շրջանում։ Հիմնադրվել է 1932 թվականին։
Մերկվիլեր Պեշելբրոն
Տնտեսություն
2010 թվականին ուներ 618 աշխատունակ (15-64 տարեկան) բնակիչ, որոնցից ակտիվ էին 461-ը, իսկ ոչ ակտիվները` 157։ Ակտիվության ցուցանիշը կազմում է 74,6 %։ 461 աշխատունակ մարդկանցից աշխատել է 416 անձ (225 տղամարդ և 191 կին)։ Գործազուրկ են եղել 45 անձ (23 տղամարդ և 22 կին)։ 157 անաշխատունակներից 41-ը եղել են աշակերտներ կամ ուսանողներ, 58-ը` թոշակառուներ, իսկ 58-ը չեն աշխատել տարբեր պատճառներով ։
Ռայ-Օլենովկա
2001 թվականի տվյալներով Ռայ-Օլենովկա ավանում բնակվում էր 650 մարդ։ Բնակավայրը զբաղեցնում է 1,08 կմ² տարածք։ Բնակչության խտությունը կազմում էր 601,85 մարդ/կմ²։
Մերկվիլեր Պեշելբրոն
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սարիփոս (գետակ)
Սարիփոս, գետակ Հայաստանի Սյունիքի մարզում, Զոհաջուր գետի օժանդակը։ Սկիզբ է առնում Գառնարած լեռան արևելյան լանջերից և Սալվարդ գյուղի մոտ միանում մայր գետին։ Երկարությունը 3,5 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Զոհաջուր գետի վտակներ
Գազի-Յուրտ
Գազի-Յուրտ (Гази-Юрт, ГIаьзи-коа), գյուղ Ռուսաստանի Ինգուշեթիա հանրապետության Նազրանովսկի շրջանի կազմում։
Բնակչությունը 2010 թվականին գրանցված տվյալներով կազմում էր 1635 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ինգուշեթիա հանրապետության Նազրանովսկի շրջանի բնակավայրեր
Մերեզեն
Մերեզեն (Мерезень, Мереçен), գյուղ Ռուսաստանի Չուվաշիա հանրապետության Իբրեսինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1928 թվականին հիմնադրված բնակավայրեր Կատեգորիա:Ռուսաստանի Չուվաշիա հանրապետության Իբրեսինսկի շրջանի բնակավայրեր
Պատմություն առաջին սիրո մասին
«Պատմություն առաջին սիրո մասին» («Повесть о первой любви»), խորհրդային գեղարվեստական ֆիլմ, որը նկարահանվել է Նիկոլայ Ատարովի համանուն վեպի վրա։ Ֆիլմի պրեմիերան կայացել է 1957 թվականի հուլիսի 28-ին Երիտասարդության և ուսանողների 6-րդ համաշխարհային փառատոնի օրերին։
Սյուժե
Մեկ այլ սյուժետային գիծ է մարմնամարզության մարզչի կիրքը աշակերտի հանդեպ։ Նա առանց հրավերի գալիս է աղջկա ծննդյան երեկույթին և երգում նրա պատվին։ Օլգան մերժում է մարզչի սերը, իսկ Միտյան կռվում է նրա հետ։
Դպրոցում Միտյայի ու Օլյայի հարաբերությունների մասին լուրեր են տարածվում։ Դպրոցի տնօրեն Բոլտյանսկայան և կոմերիտմիության շրջկոմից բյուրոկրատ Բելկինը կանգնում են նրանց կողքին, ովքեր անպարկեշտ ենթատեքստ են տեսնում դպրոցականների հարաբերություններում։ Կոմերիտմիության շրջկոմը հրաժարվում է նրանց ուղարկել նույն ճամբար։ Օլյան ու Միտյան վիճում են, և Միտյան թույլ է տալիս, որ Օլյան հեռանա Բորոդինների տնից։
Բայց առաջին սիրո պաշտպանությունն ստանձնում են ուսուցչուհի Մարիա Սերգեևնան և նավահանգստի կոմերիտկազմակերպիչ Վետոչկինան։ Միտյայի ընկեր Չապն օգնում է Միտյային և Օլյային հանդիպել լուրջ զրույցի համար։ Ֆիլմի վերջում Միտյան և Օլյան հաշտվում են։
Քննադատություն
«Советский экран» ամսագիրը ֆիլմին տվել է հետևյալ գնահատականը․ Ֆիլմը հաջող է ստացվել։ Այն թարմ, երիտասարդական և մաքուր ձևով պատմում է բարեկամության ու սիրո մասին և շատ լավ է նկարահանված։ <...> Ֆիլմի արժանիքն է... մանկավարժական ասպարեզում բյուրոկրատների և վերաապահովագրողների մերկացումը։ ...Առավել ցավալի են ֆիլմի թերությունները․ մակերեսայնությունը դպրոցական կյանքի ու կոմերիտական կազմակերպության պատկերման հարցում, «շուտասելուկը» ծնողների ու երեխաների միջև հարաբերությունների պատկերման մեջ։
Ֆիլմը հայտնի է որպես «խորհրդային կինոյի առաջին ֆիլմը դպրոցականների սիրո մասին»։
Կինոքննադատ Նոննա Կապելգորոդսկայան գրել է. «Էթիկայի խորը խնդիրներ են բարձրացվել «Պատմություն առաջին սիրո մասին» (1957) ժապավենում Վասիլի Լևինի կողմից։ Ֆիլմը փոխանցում է Նիկոլայ Աթարովի համանուն ստեղծագործության հերոսների մաքրությունն ու հմայքը (Մ. Սմիրնովայի սցենար), ջախջախիչ կերպով մերկացնում է մարդկանց կեղծ բարեպաշտական խրատները, որոնք անհամատեղելի են մաքրաբարոյության և մաքրասրտության հետ»։ Նա նաև նշել է, որ «առաջին իսկ կադրերից հետաքրքրություն է կինոնկարը առաջացնում սուր, դրամատիկ լարված սյուժեով, խոր գաղափարներով հագեցած բովանդակությամբ, քանի որ դրա հեղինակները վարպետորեն բացահայտել են վիպակի առավել դինամիկ և քնարական մոտիվները»։
Կինոգետ Ա. Վ. Ֆեոդորովան համահեղինակների հետ գրել է, որ «Պատմություն առաջին սիրո մասին» մելոդրաման (1957) գրաքննական վեճ չի առաջացրել, թեև պարունակում էր սյուժետային շրջադարձեր, որոնք առաջին հայացքից կարող էին ցնցել ողջախոհ խորհրդային հանրությանը․ 1) իններորդ դասարանցին սիրահարվել իր դպրոցական տարեկցին, և նա փոխադարձաբար պատասխանել է նրան․ 2) ֆիզկուլտուրայի ուսուցիչը բացեիբաց ձգտում էր հասնել համակրելի բարձր դասարանցու սիրուն ու սեքսուալ մտերմությանը, 3) իր ընկերուհու աղջկական պատիվը պաշտպանող ավագ դպրոցի աշակերտը համարձակորեն կռվում է այդ լովելաս ուսուցչի հետ... Համաձայնեք, դպրոցի մասին ոչ մի խորհրդային ֆիլմում ընդհուպ մինչև 1980-ականները երկրորդ և երրորդ կետերի նման բան չէր կատարվում...»: Ընդ որում, «Պատմություն առաջին սիրո մասին» ֆիլմում «ֆաբուլայի բոլոր նրբությունները հոգատարությամբ քողարկվել են մելոդրամայի փափուկ քնարականության մեջ»։
Գրականություն
Կատեգորիա:1957 ֆիլմեր Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:Ֆիլմեր դպրոցի մասին Կատեգորիա:Խորհրդային դրամա ֆիլմեր